Document ID: /roh_data/filtered/fineweb-2-filterrobots_roh.jsonl.gz/42524

Minisguard dals 26.01.2019
- Sonda, 26.1.2019, 17:40
Greta Thunberg fa fieu sut il tgil
Nus accumpagnain la pli enconuschenta activista da clima dal mund il mument. Enconuschenta è ella vegnida, perquai ch’ella ha chalà dad ir a scola ed ha demonstrà davant il parlament da la Svezia. Greta mussa cul det sin tut las persunas pussantas sin quest mund, perquai ch’ellas fetschian bler memia pauc per il clima. Greta Thunberg è schizunt vegnida envidada al WEF e tegna là in pled.
Nus faschain fieu sut il tgil a la regenza
L’atun 2017 ha gì lieu il terz parlament da giuvnas a Cuira. Da las 5 petiziuns ch’èn vegnidas inoltradas al cussegl grond ha ina dumagnà la via sin il pult da la regenza. Ma dapi l’avrigl passà n’han ins udì nagut da quella proposta dal parlament da giuvnas. Nus avain entupà ina parlamentaria giuvna ed essan stads cun ella sin visita tar la regenza per guardar tge ch’è capità.